**RESPUBLIKINIS MOKSLEIVIŲ FILOSOFINIŲ, MENINIŲ IR**

**KOMUNIKACINIŲ ĮŽVALGŲ LAVINIMO KONKURSAS
„MANO JŪROS VIZIJA“**

**Konkurso misija**

Filosofinių, meninių ir komunikacinių įžvalgų konkursu „MANO JŪROS VIZIJA“ organizatoriai siekia atkreipti dėmesį į išskirtinę jūros reikšmę filosofijai, menui, mokslui, kultūrai bei atskleisti jūros stichijos poveikį žmogaus mąstymui, kūrybai. Lietuvos moksleiviai skatinami apmąstyti jūros sąvokos reikšmę filosofijoje, mitologijoje, literatūroje, muzikoje, tapyboje, architektūroje, kultūriniuose kraštovaizdžiuose, kine ir šių laikų medijų mene bei sukurti savąją jūros viziją, pasitelkiant filosofines, menines, komunikacines išraiškos priemones. Baltijos jūra – neužšąlantys Lietuvos jūriniai vartai į pasaulį, todėl jūrinis faktorius ypatingai svarbus ne tik geopolitiniame Lietuvos valstybingumo kontekste, bet ir jauno žmogaus sąmonei – kaip vaizduotės horizontas, ženklinantis begalybę, virsmą, judėjimą ir atsivėrimą. Moksleiviai kviečiami kūrybiškai interpretuojant asmenybės ir jūros santykį, jūrinio pasaulėvaizdžio išskirtinumą ir uosto kultūrą bei egzistencinius savojo sielos uosto parametrus, kurti savąją – filosofinę, meninę, strateginę, vaizduotės, reklaminę, viešųjų ryšių, ekologinę, futuristinę ir t.t. – jūros viziją.

**Konkurso tikslas**

Lavinti moksleivių filosofines, menines bei komunikacines įžvalgas ir ugdyti įgūdžius operuoti laisvai pasirinktomis kūrybinėmis technologijomis.

**Misijos įgyvendinimas**

Misija įgyvendinama sukuriant originalų kūrinį tema „MANO JŪROS VIZIJA“. Įgyvendinant šią misiją, rekomenduojama kūrybiniame darbe laisvai interpretuoti filosofines žmogaus santykio su jūra įžvalgas ir įprasminti baltiškosios jūrinės kultūros simboliką.

**Reikalavimai kūrybiniam darbui**

Konkurse pretenduojantys dalyvauti moksleiviai turi pasirinkti priimtiniausią rengiamo projekto raiškos būdą:

1. Kūrybinis – meninis arba filosofinis tekstas (laisvai pasirinktas teksto žanras, apimtis – iki 3 psl. spausdinto teksto);
2. Fotografijos darbai: iki 5 fotografijų;
3. Audio / video kūrinys (galimos įvairios išraiškos formos: vaizdo klipas, animacija, performansas, vaizdo / garso instaliacijos, garso takelis ir kt., trukmė iki 5 min.
4. Viešosios erdvės meninis arba architektūrinis projektas (brėžiniai, piešiniai, maketai ir kt.) (Projektas pateikiamas ant planšečių 50x50 cm. Planšečių kiekis: 4);
5. Logotipas;
6. Reklamos / viešųjų ryšių projektas;
7. Meno kūrinys (klasikiniai žanrai – tapyba, grafika, skulptūra ir kt.; šiuolaikinis medijų menas);
8. Futuristinis kūrinys (galimos įvairios technikos).

**Konkurso dalyviai**

Konkursas skirtas 9 – 12 klasių moksleiviams iš Lietuvos Respublikos bendrojo ugdymo mokyklų, profesinių mokyklų ir neformaliojo švietimo įstaigų. 8-tos klasės mokiniai gali dalyvauti pateikę papildomą mokytojo ar užsiėmimų vadovo rekomendaciją. Darbą gali rengti vienas mokinys arba mokinių grupė (ne daugiau kaip 5 asmenys).

**Vertinimo kriterijai**

Atsiųstus darbus vertins profesionali komisija, kurią sudarys Klaipėdos universiteto dėstytojai, Klaipėdos miesto menininkai bei žinomi kultūros atstovai. Vertinant bus atsižvelgiama į šiuos kriterijus:

* Temos išpildymas;
* Originalumas;
* Vizualinis kūrybinės medžiagos pateikimas;
* Pasirinktos temos ar kompozicijos filosofinė išraiška;
* Meninis subtilumas, estetiškumas, įtaigumas.

**Konkurso etapai**

**I konkurso etapas: nuo 2019-03-04 iki 2019-05-20.** Šio etapo metu moksleivius kuruojantys mokytojai arba vadovai siunčia kūrybinę medžiagą organizatoriams.

Darbai priimami dviem būdais:

1. El. paštu: **mediedros@gmail.com**
2. Registruotu laišku, ant voko nurodant (pašto spaudas turi būti ne vėlesnė kaip galutinė I konkurso etapo termino data):

Respublikiniam moksleivių filosofinių, meninių ir komunikacinių įžvalgų lavinimo konkursui „MANO JŪROS VIZIJA“

Klaipėdos universiteto Socialinių ir humanitarinių mokslų fakulteto

Filosofijos ir kultūrologijos katedrai

S. Nėries g. 5, 203 kab.

LT 92227 Klaipėda

Siunčiant kūrybinę medžiagą būtina nurodyti: mokinio (ar grupės mokinių) vardą, pavardę, klasę, mokyklą, telefono nr., el. pašto adresą, kuruojančio mokytojo arba vadovo vardą, pavardę, dėstomą dalyką, telefono nr., el. pašto adresą.

**II konkurso etapas:** nuo **2019-05-21 iki 2019-05-24**. Šio etapo metu komisija susipažins su atsiųsta konkurso medžiaga ir atrinks konkurso laureatus.

**III konkurso etapas:** **2019-05-30.** Respublikinio konkurso „Mano JŪROS VIZIJA“ baigiamasis uždarymo renginys. Kvietimus į uždarymo renginį ir visą reikalingą informaciją mokiniai ir jų mokytojai ar vadovai gaus el. paštu gegužės mėn. 25 – 28 dienomis.

**Konkurso apdovanojimai**

Komisija atrinks geriausius darbus pagal numatytus kriterijus kiekvienoje kategorijoje. Laureatai ir jų mokytojai bus apdovanojami vertingais Lietuvos Respublikos verslo, kultūros ir meno organizacijų, Klaipėdos miesto savivaldybės bei kitų konkurso rėmėjų įsteigtais prizais. Papildomi apdovanojimai bus skiriami už išskirtinį originalumą ir filosofinį išpildymą.

**Konkurso organizatoriai**

Klaipėdos universiteto

Socialinių ir humanitarinių mokslų fakulteto

Filosofijos ir kultūrologijos katedra / naujų bakalauro studijų programų **„Medijų filosofija ir kūrybinė komunikacija“** bei **„Integralioji menotyra“** dėstytojai

Kontaktams:

Katedros vedėja dr. Ernesta Molotokienė

El. p.: irama@inbox.lt

Tel. nr.: +370 61460046

Asociacija „Mediėdros“

Kontaktams:

Prezidentė Andželika Rimkuvienė

el. p.: mediedros@gmail.com

Tel. nr.: +370 686 03830